અમદાવાદ શહેરમાં રથયાત્રાને ધ્યાનમાં રાખતાં કડક સુરક્ષા વ્યવસ્થા ગોઠવવામાં આવી છે. અમદાવાદના પોલીસ કમિશ્નર શિવાનંદ ઝાએ જણાવ્યું હતું કે 19 હજારથી વધુ પોલીસ અર્ધસૈનિકો દળોની તૈનાતી કરવામાં આવી છે. તેમણે જણાવ્યું હતું કે સુરક્ષા વ્યવસ્થામાં આઠ આઇજી અને ડીઆઇજી સ્તરના અધિકારીઓ, 39 એસપી, 76 ડેપ્યુટી એસી, 222 પોલીસ ઇન્સપેક્ટર્સ, 759 પોલીસ સબ ઇન્સપેક્ટર્સ, 266 મહિલા પોલીસ, 12,050 સિપાહીઓ, સીઆરપીએફની બે કંપનીઓ, ગુજરાત સ્ટેટ રિઝર્વ પોલીસની 36 કંપનીએઓ, બીએસએફની આઠ કંપનીઓ, સીઆઇએસએફની ચાર કંપનીઓ અને રેપિડ એક્શન ફોર્સની ચાર કંપનીઓની ગોઠવણી કરવામાં આવી છે. આ ઉપરાંત હોમગાર્ડ્સના જવાનો પણ ગોઠવવામાં આવ્યા છે.